ei MD 
et hommes de l’abbaye de Samer, mais a fort bonne 
congnoissance que ladicte terre et seignourie du 
Manoir est tenue et mouuante de ladicte abbaie de 
Samer, à cause de la seignourie de Hesdin labbé qui 
est le chef lieu, estant ladicte terre de Hesdin labbé 
fief admorty comme il a tousiours entendu dés antiens 
_abbez et r(ecepveu)rs de ladicte abbaye, Sy a dict 
avoir veu, leu, tenu et gardé à son logis audict lieu 
d'Isque, ung fort antien et anthicque adveu et denom- 
brement de l'abaye de Samer présenté au Conte de 
Boullongne, et ouquel estoit le recepisse où estoit 
narré fort long qui à cause de ladicte maison, terre et 
seignourie du Manoir, lieu principal de la seignourie 
de Hesdin labbé tenu de ladicte abbaye, le sieur du 
Manoir avoit droict de prendre et auoir par chascun 
an une mesure de bois d’usaige en la forest de Boul- 
longne qui se debvoit delivrer audict sieur du Manoir 
apprès le bois d'usaiges des officiers de ladicte Conté. 
N'a bonnement souuenance de quelle dacte estoit 
ledict rapport, adveu et recepisse, toutesfois quil 
estoit fort antien et encores bien entier et croist en 
sa conscience quil estoit au precedent les admortis- 
semens desdictz fiefz de Hesdin l'abbé. Sy dict que 
peu au paravant que les Angloix vindrent assiéger la 
ville de Boullongne en l'an cincq cens quarante quatre 
Il porta les adveu et recepisse avecq plusieurs aultres 
lettrez et tiltres qui appartenoient audict sieur du 
Manoir et ses freres en ladicte ville de Boullongne au 
logis de leur mere grand, auquel lieu il sçait quilz 
ont estez perduz, brulez et adhirez auecq ses lettres 
mesmes de (s)a pbrestrise quil auoit serrées auecq les 
tiltres desdicts sieurs, comme furent aussy bruslez et 
